આ તીર્થની આજુબાજુ જંગલ છે. રમણીય કુદરતી વાતાવરણ છે. આ તીર્થનો વહીવટ સમસ્ત ઘાણેરાવ સંઘવતી સંઘના અગ્રણી શ્રીજાવંતરાજજી ચાવડા વગેરેએ પેઢીને સોંપવામાટે 1962માં પેઢીના પ્રમુખ શેઠશ્રી કસ્તુરભાઇ લાલભાઇ સાથે રાણકપુર તીર્થમાં વિચાર વિમર્શ કરીને વહીવટ સંભાળવા માટે વિનંતી કરી હતી પેઢીએ તા, 04-05-1964ના દિવસે આ તીર્થનો વહીવટ સંભાળ્યો. ત્યારથી પેઢી દ્વારા તીર્થના દેરાસર, ધર્મશાળા વગેરેની સુચારૂ વ્યવસ્થા કરવામાં આવે છે. હાલમાં પેઢી દ્વારા જિનાલયનો જિર્ણોદ્ધાર ચાલી રહ્યો છે. આમ આ તીર્થ અનેક ભક્તોની આસ્થાનું કેન્દ્ર બિંદુ છે.